**ISO 269 尺寸**  
(毫米 × 毫米)| C系 (C Series) |
| --- |
| C0 | 917 × 1297 |
| C1 | 648 × 917 |
| C2 | 458 × 648 |
| C3 | 324 × 458 |
| C4 | 229 × 324 |
| C5 | 162 × 229 |
| C6 | 114 × 162 |
| C7/6 | 81 × 162 |
| C7 | 81 × 114 |
| C8 | 57 × 81 |
| C9 | 40 × 57 |
| C10 | 28 × 40 |
| DL | 110 × 220 |

**ISO 216 尺寸**  
(毫米 × 毫米)| B系 (B Series) |
| --- |
| B0 | 1000 × 1414 |
| B1 | 707 × 1000 |
| B2 | 500 × 707 |
| B3 | 353 × 500 |
| B4 | 250 × 353 |
| B5 | 176 × 250 |
| B6 | 125 × 176 |
| B7 | 88 × 125 |
| B8 | 62 × 88 |
| B9 | 44 × 62 |
| B10 | 31 × 44 |

**ISO 216 尺寸**  
(毫米 × 毫米)| A系 (A Series) |
| --- |
| A0 | 841 × 1189 |
| A1 | 594 × 841 |
| A2 | 420 × 594 |
| A3 | 297 × 420 |
| A4 | 210 × 297 |
| A5 | 148 × 210 |
| A6 | 105 × 148 |
| A7 | 74 × 105 |
| A8 | 52 × 74 |
| A9 | 37 × 52 |
| A10 | 26 × 37 |

**ISO 216**，即**國際標準216號**，係國際標準組織 (ISO)訂落來嘅紙嘅標準尺寸。呢種尺寸世界各國都有用，尤其係A4紙。尺寸係用長闊比來定制。ISO 216定落A系同B系，而C系就由信封標準ISO 269所立。

日本B系紙同國際B系紙尺寸有出入，唔可以媾亂。

歷史
--

ISO 216跟嘅係1922年設立嘅德國標準476號（DIN 476）。呢啲尺寸早響法國大革命時代就已經出現徂，不過之後啲人唔記得。響1786-10-25，德國人基奧格·古列斯托夫·列施騰伯（Georg Christoph Lichtenberg）喺信裏面曾經提過呢種尺寸長闊比。

1975年，國際標準化組織推出ISO 216，分A系同B系。1985年又另外推出ISO 269，整多個C系畀信封用。1995年，又推出ISO 217，加個RA系同SRA系畀未切邊嘅紙。

A系
--

ISO A系尺寸比例表
A系紙比例係{\displaystyle 1:{\sqrt {2}}}，約數去到毫米。A0紙係一平方米，之後A1、A2、A3等等。每個後者都係前者分做兩半，切口同兩條短邊平行。咁樣A*n+1*嘅長邊，同A*n*嘅短邊，係一樣咁長。

A紙最常見係，A4，即係210 × 297 mm。同美國成日用嘅Letter紙（8½ × 11 inches，216 × 279 mm），窄咗6毫米，長咗18毫米。

用開方二做等比級數，就啱啱可做到將半個長方形，同原本啱長方形，長闊比例一模一樣。好似兩張A4紙拍埋，同A3紙一樣大，而A4同A3個長闊比又一模一樣。

長度用米來計嘅話，唔做四捨五入，A{\displaystyle n}長邊即係等比級數，{\displaystyle a\_{n}=2^{1/4-n/2}}，而A{\displaystyle n}就係{\displaystyle a\_{n}} × {\displaystyle a\_{n+1}}。

用毫米計，四捨五入，A{\displaystyle n}紙嘅長邊就啱啱好用呢條公式{\displaystyle \left\lfloor 1000/(2^{(2n-1)/4})+0.2\right\rfloor }。

B系
--

ISO B系尺寸比例表
B系紙尺寸，係A系同一個號數，同A系細一個數，之間嘅幾何平均數。例如，B1就係A1同A0之間嘅幾何平均數。B0嘅尺寸，係長一米，闊{\displaystyle {\sqrt {2}}}米。

B{\displaystyle n}係長邊毫米數，就正正係{\displaystyle \left\lfloor 1000/(2^{(n-1)/2})+0.2\right\rfloor }。

要留意，日本工業標準JIS訂落嘅B系，係同國際標準B系有異。JIS B系紙，係A系紙嘅1.22倍。

C系
--

同一號計，C系係B系同A系嘅幾何平均數。例如：C2就係B2同A2嘅幾何平均數。

C系主要係用響信封上面，因為A紙可以入C信封裏面。好似C4就啱晒畀A4紙入去，而C5就啱啱好畀A4紙對摺放入去，因為A4紙對摺就係A5咁大。

毫米數計，C{\displaystyle n}長邊啱啱好係{\displaystyle \left\lfloor 1000/(2^{(4n-3)/8})+0.2\right\rfloor }。

容許誤差
----

按唔同尺寸，容許誤差係咁：

* 去到150毫米，誤差上下±1.5 毫米
* 150到600毫米，誤差上下±2.0 毫米
* 600毫米以上，誤差上下±3.0 毫米

A、B、C系比較
--------

尺寸 （毫米及吋)|  | A系 | B系 | C系 |
| --- | --- | --- | --- |
| 尺寸 | 毫米 | 吋 | 毫米 | 吋 | 毫米 | 吋 |
| 0 | 841 × 1189 | 33.1 × 46.8 | 1000 × 1414 | 39.4 × 55.7 | 917 × 1297 | 36.1 × 51.1 |
| 1 | 594 × 841 | 23.4 × 33.1 | 707 × 1000 | 27.8 × 39.4 | 648 × 917 | 25.5 × 36.1 |
| 2 | 420 × 594 | 16.5 × 23.4 | 500 × 707 | 19.7 × 27.8 | 458 × 648 | 18.0 × 25.5 |
| 3 | 297 × 420 | 11.7 × 16.5 | 353 × 500 | 13.9 × 19.7 | 324 × 458 | 12.8 × 18.0 |
| 4 | **210 × 297** | **8.3 × 11.7** | 250 × 353 | 9.8 × 13.9 | 229 × 324 | 9.0 × 12.8 |
| 5 | 148 × 210 | 5.8 × 8.3 | 176 × 250 | 6.9 × 9.8 | 162 × 229 | 6.4 × 9.0 |
| 6 | 105 × 148 | 4.1 × 5.8 | 125 × 176 | 4.9 × 6.9 | 114 × 162 | 4.5 × 6.4 |
| 7 | 74 × 105 | 2.9 × 4.1 | 88 × 125 | 3.5 × 4.9 | 81 × 114 | 3.2 × 4.5 |
| 8 | 52 × 74 | 2.0 × 2.9 | 62 × 88 | 2.4 × 3.5 | 57 × 81 | 2.2 × 3.2 |
| 9 | 37 × 52 | 1.5 × 2.0 | 44 × 62 | 1.7 × 2.4 | 40 × 57 | 1.6 × 2.2 |
| 10 | 26 × 37 | 1.0 × 1.5 | 31 × 44 | 1.2 × 1.7 | 28 × 40 | 1.1 × 1.6 |
|  |  |  |  |

用處
--

未有ISO 216之前，各國有唔同紙嘅尺寸。呢啲尺寸大家係唔夾，而且唔係用十進制來度。

ISO 216將會全部紙比例定成{\displaystyle 1:{\sqrt {2}}}。兩張紙貼住長邊拍埋係同一個比例。咁佢嘅好處係，放大縮細變到好簡單，兩張A4可以完好啱身縮到去一張度；而A4又好可以好啱身放大到A3紙度。A5又可以放大到A4紙度。

摺紙都會用到比例{\displaystyle 1:{\sqrt {2}}}，咁佢哋就叫佢做A4長方形。

不過，美國同加拿大就用返自己嗰套。

注
-

1. ↑  〈歷史〉.
2. ↑  〈列施騰伯封信〉.
3. ↑  〈A4摺紙〉. 原著喺2008年5月16號歸檔. 喺2008年5月2號搵到.

睇埋
--

* 紙尺寸
* Letter紙

出面網頁
----

* "International standard paper sizes: ISO 216 details and rationale".
* "A4 paper artwork".
* "ISO 216 at iso.org".